open-index/open-wikipedia-markdown huggingface dataset:
Taytay

**Taytay** (*Bayan ng Taytay*) er en kommune på Filippinene. Kommunen tilhører provinsen Palawan og ligger nord på øya ved samme navn som provinsen. Folkemengden er på  innbyggere (1. august 2015).

## Historie
Før den spanske koloniseringen var kongedømmet Taytay regjert av en monark som ble fulgt over alt han dro av ti skrivere. De overlevende mannskaper fra Ferdinand Magellans skip holdt Taytays konge og dronning som gisler etter at de flyktet fra nederlaget de led i slaget ved Mactan, der Magellan ble drept. De trengte flere forsyninger før de fortsatte mot Molukkene der de ville finne hjelp fra portugiserne. Småkongen og hans folk imøtekom deres krav, og gav dem til og mer mere matforsyninger ernn de hadde bedt om. Dette ble nedtegnet av Magellans kronikør Antonio Pigafetta, som var med på ett av skipene.

Pigafetta noterte seg også en merkelig foreteelse i kongedømmet. De innfødte var glad i hanekamp, og dette var noe nytt - det var lenge før noe slikt ble sett i moderne tid på den vestlige halvkule.
 
I 1738 bygde spanjolene i Taytay festningen Fuerza de Santa Isabel, og den tjente som beskyttelse mot moro-pirater på røvertokt på 1700-tallet.

En *campus* for Palawan State University ligger i Taytay.

## Barangayer
Taytay er inndelt i 31 barangayer per 30. september 2019.

## Bildegalleri

Image:Taytay Sign.JPG|Taytay-markør
Image:Taytay Fort, Fort of Santa Isabel, Palawan, Philippines.jpg|Fort Sta. Isabel.
Image:Fort Sta. Isabel Chapel.JPG|Kapell i Fort Sta. Isabel.
Image:Fuerza de Sta. Isabel Taytay.jpg|Fort Sta. Isabel.
Image:Fuerza de Sta. Isabel church Taytay.jpg|Kirken i Fort Sta. Isabel.


## Referanser
Pakdasht (fylke)

**Pakdasht** (persisk: شهرستان پاکدشت‎) er et fylke i provinsen Teheran i Iran. Hovedstaden til fylket er Pakdasht. Fra målingen i 2006 var fylkets befolkning 240 841, i 61 234 familier. Fylket er delt inn i to distrikter: det sentrale distriktet og Sharifabad-distriktet. Fylket har tre byer: Pakdasht, Ferunabad og Sharifabad. Pakdasht er sentrum for blomsterproduksjonen i Iran, og omkring 800 000 hektar drivhus for å produsere blomster finnes i dette området.

## Referanser
Odin Thiago Holm

**Odin Thiago Holm** (født **Odin Holm**; 2003) er en norsk fotballspiller som spiller for Vålerenga, på lån fra den skotske klubben .

## Karriere
### Klubblag
Han spilte aldersbestemt fotball for Kattem IL, Heimdal IF og SK Trygg/Lade og Ranheim

Sommeren 2018 ble han kåret til beste spiller i turneringen Sambor Youth Cup i Gdańsk, Polen, som gjestespiller på Vålerengas lag. Han imponerte også i G15-landslagets turneringer gjennom 2018-sesongen. Holm ble sett på som et av de største talentene i sin aldersgruppe. Etter planen skulle han ha trent med Manchester United i november 2018, men treningsoppholdet ble avlyst av hensyn til skolegangen hjemme i Trondheim. Senere var han på besøk hos  og , og takket nei til å gå til akademiet til .

#### Vålerenga
Som 15-åring signerte han en treårskontrakt med Vålerenga, den 13. januar 2019. Han ble i vårsesongen lånt ut til Tiller i 3. divisjon, for å kunne fullføre ungdomsskolen i Trondheim. I desember 2019 debuterte han for Vålerenga i Eliteserien, 16 år gammel. I april 2020 forlenget han kontrakten med Vålerenga til mars 2022. Høsten 2020 etablerte han seg som førstelagsspiller for Vålerenga, og han scoret sitt første mål for Vålerenga 22. desember 2020 i en 4-0 seier mot IK Start.

I februar 2021 måtte han gjennomgå en meniskoperasjon som satte han på sidelinjen frem til sensommeren. I april 2021 signerte han en ny kontrakt ut 2024-sesongen.

#### Celtic
Holm ble 22. juni 2023 bekreftet å være klar for den skotske klubben , som den nyansatte treneren Brendan Rodgers’ første signering for klubben. Vålerenga ble rapportert å motta en totalpakke på 35 millioner kroner i tillegg til 15 prosent av overgangssummen ved et eventuelt videresalg. Kontrakten Holm skrev med Celtic har en varighet på fem år.

### Landslagsspill
Holm scoret sitt første landslagsmål for Norge G18 mot Wales i en 5-0-seier 9. oktober 2021 i Sandefjord.

Den 7. september 2023 fikk han sin første U21-landskamp for Norge mot San Marino.

## Navneendring
I 2017 fikk han innvilget en søknad til folkeregisteret om å ta Thiago som mellomnavn. Navneendringen hadde bakgrunn i at han har fotballspilleren Thiago Alcântara som forbilde.

## Annet
Han ble inkludert i ''The Guardian'''s «Next Generation 2020.»

## Referanser


## Eksterne lenker
* 
*  Odin Thiago Holm  – altomfotball.no
*  Odin Thiago Holm  – Vålerenga profil
*
Pardis (fylke)

**Pardis** (persisk: شهرستانِ پردیس‎) er et fylke i øst av provinsen Teheran i Iran. Hovedstaden til fylket er byen Pardis. Fylket er delt inn i to distrikter: Bumehen-distriktet og Jajrud-distriktet. Fylket har to byer: Pardis og Bumehen. Fylket dekker 276&nbsp;km².

## Referanser
Lexikon der Juden in der Musik

***Lexikon der Juden in der Musik*** ble utgitt i nasjonalsosialismens Tyskland flrste gang i 1940 av Herbert Gerigk og Theophil Stengel på forlaget Bernhard Hahnefeld. Boken var bind to i serien *Veröffentlichungen des [[Institut zur Erforschung der Judenfrage|Instituts der NSDAP zur Erforschung der Judenfrage]]*, og ble ifølge sin undertittel sammenstilt «på oppdrag av riksledelsen for NSDAP på grunnlag av offentlige og partimessig overprøvde underlagsmaterialer».

Musikere, musikkvitere, librettister, regissører, musikkforleggere og andre personer som hadde med musikk å gjøre og som ifølge den antisemittiske, nasjonalsosialistiske definisjon fra Nürnberglovene var å regne som «jøder» eller «halvjøder», ble oppført i verket. Det hadde også en foretegnelse over «jødiske» musikkverk, som man ikke hadde lov til å fremføre. 

Gerigks medarbeidere i Sonderstab Musik av Einsatzstab Reichsleiter Rosenberg oppdaterte leksikonet i tiden som fulgte. Der urtkom i fem utgaver: Det første hadde 380, den tredje (1941) hadde allerede 394 og den siste (1943) 404 spalter.

Leksikonet ble i den sovjetiske okkupasjonssone satt på Liste der auszusondernden Literatur (Список изъятой литературы).

## Litteratur
* Eva Weissweiler: *Ausgemerzt! Das Lexikon der Juden in der Musik und seine mörderischen Folgen*. Dittrich, Köln 1999, ISBN 3-920862-25-2 (Das Buch enthält neben einer Entstehungs- und Wirkungsgeschichte auch eine Faksimileausgabe der 1. Auflage des Lexikons).
* Fred K. Prieberg: *Handbuch Deutsche Musiker 1933–1945*. CD-ROM-Lexikon, Kiel 2004.

## Referanser
Cleo fra 5 til 7

***Cleo fra 5 til 7*** (originaltittel: *Cléo de 5 à 7*) er en fransk dramafilm fra 1962, regissert og skrevet av Agnès Varda.

## Handling
Sangerinne Cléo Victoire er en hypokonder og leser tarotkort sammen med en spåkone, som forteller henne at det finnes en ond kraft i livet til Cléo. Hun ser også et møte med en snakkesalig ung mann i fremtiden hennes. Spåkonen trekker deretter kortet for hengt mann, noe som betyr at en forandring til det verre i Cléos liv er i ferd med å skje, og spør om hun er syk - noe Cléo bekrefter. Hun fortsetter deretter med å trekke dødskortet. Selv om spåkonen understreker at dødskortet også kan bety en dyp endring i personens liv, tror Cléo at hun er dødsdømt. Hun ber spåkonen lese håndflaten hennes, men spåkonen avviser denne forespørselen. Fortvilet over besøket til spåkonen, møter Cléo hushjelpen sin, Angèle, på en kafé og forteller om resultatet av tarot-kortlesingen. Hun påstår at hvis det er kreft, vil hun heller begå selvmord i stedet for å leve med denne sykdommen.

Cléo gråter, og eieren av kafeen gir henne en kopp kaffe for å roe seg ned. Cléo kjøper en svart pelslue, til tross for at Angèle stadig minnet henne på at det er sommer. Cléo vil ha hatten på seg hjemme. Men den overtroiske Angèle minner henne på at det er tirsdag, og det er uflaks å ha på seg nye klesplagg på en tirsdag. De får derfor butikk-eieren til å sende hatten til Cléos hjem, og Cléo og Angèle tar en drosje hjem. Mot slutten av drosje-turen blir Cléo kvalm, og tror at dette er på grunn av sykdommen hennes. I tillegg har hun problemer med kjæresten hennes, en veldig travel mann, som har alt for dårlig tid å reise på ferie sammen med henne.

## Medvirkende
* Corinne Marchand - Cléo
* José Luis de Vilallonga - José, Cléos elsker
* Loye Payen - Irma
* Dominique Davray - Angèle
* Serge Korber - Maurice
* Dorothée Blanck - Dorothée
* Raymond Cauchetier - Raoul
* Michel Legrand - Bob
* Antoine Bourseiller - Antoine
* Robert Postec - doktor Valineau
* Jean Champion - the café-eier
* Jean-Pierre Taste - kelner
* Renée Duchateau - hatteselger
* Lucienne Marchand - drosjesjåfør

I tillegg har Jean-Luc Godard, Anna Karina, Eddie Constantine og Jean-Claude Brialy ukrediterte gjesteroller.

## Referanser


## Eksterne lenker
*
Holla prestegård

**Holla prestegård** ligger nordvest for Holla kirkeruin, altså nær middelalderkirkestedet.

Nåværende hovedbygning antas å være fra rundt 1870. Det er en laftet bygning i halvannen etasje som er oppført på grunnmuren til en eldre bygning og kan inkorporere deler av denne. Stilen er senempire med innslag av sveitser. Stabburet er fra rundt 1800. Det er i motsetning til hovedbygningen ikke lenger eid av Opplysningsvesenets fond. Både hovedbygning og stabbur er fredet. Gårdsdriften er forpaktet bort.

## Kilder
* Holla prestebolig hos Opplysningsvesenets fond

## Eksterne lenker
* 
* Kulturhistorisk registrering. Nome kommune, Holla prestegård  (PDF)
Hedrum prestegård

**Hedrum prestegård** ligger like sørvest for Hedrum kirke. På tunet er tre fredede bygninger: hovedbygningen (fra 1897–98, tegnet av Ulrik Sverdrup), et stabbur (fra 1860) og et bryggerhus/garasje.

## Eksterne lenker
*  Hedrum prestebolig  hos Opplysningsvesenets fond
*
Tjølling prestegård

**Tjølling prestegård** ligger like sørøst for Tjølling kirke. Prestegården har i likhet med kirken røtter tilbake til middelalderen, men dagens bygninger er litt nyere. Hovedbygningen, et laftebygg i én etasje, er fra 1805. En borgstue ble oppført på Grønneberg i 1816 og flyttet til prestegården i 1836. For øvrig finnes driftsbygning og vognskjul fra 1914–15. Anlegget utgjør et firkanttun og er fredet.

## Eksterne lenker
* Tjølling prestebolig  hos Opplysningsvesenets fond
*
Østdistriktet

**Østdistriktet** (kinesisk: 東區; engelsk: *Eastern District*) er ett av atten distrikter i Hongkong. Det befinner seg nordøst på Hongkongøya. Det er det nest mest folkerike distriktet i Hongkong.

Området består for det meste av boliger, men det er også noe industri og flere store kjøpesentre.

## Eksterne lenker
*Østdistriktets distriktsråd
Jean-Claude Brialy

**Jean-Claude Brialy** (født *Jacques Simonet* 30. mars 1933 i Aumale, Fransk Algerie, død 30. mai 2007 i Seine-et-Marne) var en fransk skuespiller og filmregissør.

## Filmer i utvalg
### Som skuespiller

*1957 – *[[Heisen til skafottet]]*
*1958 – *[[Min venn Serge]]*
*1959 – *[[Fetterne (film)|Fetterne]]*
*1961 – *[[En kvinne er en kvinne]]*
*1962 – *[[Cleo fra 5 til 7]]*
*1974 – *[[Frihetens fantom]]*
*1982 – *[[Natten i Varennes]]*
*1994 – *[[Dronning Margot (film)|Dronning Margot]]*

## Referanser


## Eksterne lenker
* 
*
Tolk (skytesport)

**Tolk** er et verktøy som brukes i skytesport for å bestemme verdien til et treff i skiven. Hovedsakelig finnes det to typer tolker som brukes for pappskiver, enten et kjegleformet verktøy eller et gjennomsiktig overlegg.

Økt bruk av elektroniske skiver har ført til at manuell scoring, og dermed bruken av tolk, har avtatt. I moderne olympiske skytekonkurranser er det vanligvis ingen manuell scoring av treff lenger. Imidlertid må den elektroniske skiven også bestemme treffverdien (tolke treff), og således bruker programvaren mange av de samme prinsippene som for for manuell tolking av pappskiver.

## Se også
* Tolk (måleinstrument)

## Referanser
Wan Chai-distriktet

**Wan Chai** (kinesisk: 灣仔區) er ett av atten distrikter i Hongkong. Det befinner seg nord på Hongkongøya. Det er et velstående distrikt hvor beboerne har høy gjennomsnittsinntekt.

Wan Chai-distriktet omfatter områdene Wan Chai, Wan Chai North, Causeway Bay, Happy Valley, Jardine's Lookout, Stubbs Road, Wong Nai Chung Gap og Tai Hang.

## Eksterne lenker
*Wan Chais distriktsråd
Anopliomorpha

* Se Systematisk inndeling

***Anopliomorpha*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, avlange, mørkt brunlige til svarte trebukker. Antennene er nokså tynne og omtrent så lange som kroppen. Pronotum er rundet, litt lengre enn bredt, dekkvingene jevnbrede. Beina er forholdsvis korte.

## Levevis
Larvene lever i kvister av løvtrær.

## Utbredelse
Slekten er utbredt fra Arizona i nord til Costa Rica i sør, også på noen av øyene i Karibia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Elaphidiini J. Thomson, 1864 
******** Slekten *Anopliomorpha* Linsley, 1936
********* *[[Anopliomorpha antennata]]* Chemsak & Noguera, 1993
********* *[[Anopliomorpha antillarum]]* (Fisher, 1932)
********* *[[Anopliomorpha gracilis]]* Chemsak & Noguera, 1993
********* *[[Anopliomorpha hirsutum]]* (Linsley, 1935)
********* *[[Anopliomorpha reticolle]]* (Bates, 1885)
********* *[[Anopliomorpha rinconium]]* (Casey, 1924)

## Kilder
* Liste over slektene
* Katalog med utbredelsesdata, amerikanske arter 

## Eksterne lenker
* Bildegalleri 
* 
*
Helleristningene ved Bakkehaugen

**Helleristningene ved Bakkehaugen** er et helleristningsfelt ved Ingedal i Sarpsborg, datert tilbake til bronsealderen. Helleristningene omfatter skip, dyr, en sirkel, en spiral, en ramme, en hånd og skålgroper. Den største ristningen er av et skip på lengde 2,4 meter, der skipet har et hestehode og mannskap på 12. Denne er tegnet på et flatt svaberg.

## Eksterne lenker
* 
* 
* 
* 
*
Forus og Gausel Idrettslag

**Forus og Gausel Idrettslag** (stiftet i 24. mai 1983) er et idrettslag fra Forus og Gausel i bydelen Hinna i Stavanger, som driver med fotball, håndball og basketball. Fotball spilles på kunstgressbanen Knudamyra. Håndball og basketball kamper spilles i Gautesetehallen.

Klubben vant J16-NM i fotball i 2014, etter å ha slått  2-1 i finalen i Telenor Arena. Målscorere : Malin Kristiansen og Melat Eshete

## Fotball
### Menn
A-laget i fotball for menn spiller i 4. divisjon. De kom på 3. plass for 2023 sesongen.

### Tabell

#### 5. divisjon 2011

#### 5. divisjon 2012

#### 4. divisjon 2013

#### 4. divisjon 2014

#### 4. divisjon 2015

#### 4. divisjon 2016

#### 5. divisjon 2017

#### 5. divisjon 2018

#### 5. divisjon 2019

#### 5. divisjon 2020

#### 5. divisjon 2021

#### 4. divisjon 2022

### Kvinner
A-laget i fotball for kvinner spiller i 3. divisjon.

#### 3. divisjon 2017

#### 3. divisjon 2018

#### 3. divisjon 2019

#### 3. divisjon 2020

## Referanser


## Eksterne lenker
*
Prismognathus klapperichi

***Prismognathus klapperichi*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
Hannen er en middelsstor (ca. 20-30 millimeter), blank, svart hjortebille med litt bronseaktig glans. Kjevene er knivformede, sagtakkede på innersiden, oppoverbøyde sett fra siden, vanligvis noe lengre enn hodet. Hos denne arten er kjevene forholdsvis lange, krumme i spissen. Det er et spisst, utstående "horn" foran hvert fasettøye. Pronotum er avrundet trapesformet, forkanten tydelig innbuktet, litt bredere enn dekkvingene. Kroppen er halvblank, knapt synlig punktert. Hunnen er mindre (15-20 millimeter) med bredere kroppsform og små kjever.

## Levevis
Larvene utvikler seg i råtne trestammer.

## Utbredelse
Arten er utbredt i Kina (Fukien, Guangxi)

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Cladognathini]]*
******* Slekten *[[Prismognathus]]* Motschulsky, 1860 – 29 arter
******** ***Prismognathus klapperichi*** Bomans, 1989

## Kilder
* Oversikt over artene

## Eksterne lenker
*
Aegus (s.str.) melli

***Aegus (s.str.) melli*** er bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En nokså liten til middelsstor (ca. 15 millimeter), avlang, noe flat, halvmatt svart hjortebille. Hannen har stort, bredt hode og lange og slanke kjever som har en butt, innoverrettet tann med roten. Som vanlig hos hjortebiller viser hanner av denne arten allometri, slik at store hanner har forholdsvis betydelig større hode og kjever. Hannens hode er halvblankt, nokså fint punktert. Pannen er nokså grunt, U-formet innbuktet foran. Hodet er ikke utvidet bak fasettøynene. Pronotum er nærmest firkantet, mye bredere enn langt, avsmalnet ved roten. Dekkvingene er jevnbrede med fine punktstriper, kraftig punkterte ved roten og langs ytterkanten. Beina er svarte. Hunnen er mindre enn hannen uten forstørret hode og kjever, kroppen er tett og kraftig punktert og nokså matt.

## Levevis
Som de fleste andre hjortebiller lever larvene i morken, død ved.

## Utbredelse
Arten er utbredt i det sørlige Kina (Guangxi).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Aegini]]* - omfatter bare én slekt:
******* Slekten *[[Aegus]]* MacLeay, 1819 – ca. 210 arter
******** Underslekten *Aegus* MacLeay, 1819 (i snever forstand)
********* ***Aegus (s.str.) melli*** Nagel, 1925

## Eksterne lenker
* Oversikt over artene
* [ Nettside om arten]
*
Hornesfeltet

**Hornesfeltet** er et helleristningsfelt i Skjeberg i Sarpsborg, datert til bronsealderen. Hornesfeltet omfatter ristninger av 22 skip, én person og 27 skålgroper, og er laget på bratte bergflater.

På 1870-tallet ble antall skip satt til å være 24. I 1964 ble 21 skip, 15 skålgroper og én mannsfigur dokumentert. I 1975–1976 ble en større utgravning foretatt, hvor man fant grovkjeramikk, brent leire og flintavslag på stedet, samt enda et skip. I 1997 ble figurene kalket etter oppmaling, og 22 skip og mannsfiguren, samt tilsammen 27 skålgroper dokumentert.

## Bilder

Fil:Helleristninger Hornes Østfold 20120415-05.JPG|Skip 
Fil:Helleristninger Hornes Østfold 20120415-13.JPG|Mindre skip 
Fil:Helleristninger Hornes Østfold 20120415-02.JPG|Skålgroper 


## Eksterne lenker
*
*
Konsentrisk

Innen geometri regnes to (eller flere) objekter for å være **konsentriske **eller **koaksiale** når de deler samme sentrum eller akse. Sirkler, regulære polygoner og regulære polyedre, og kuler kan være konsentriske i forhold til hverandre (det å dele samme midtpunktet), mens for eksempel sylindere kan dele samme sentrale akse.

## Referanser
Skjeberg prestegård

**Skjeberg prestegård** er en prestegård tilhørende Skjeberg kirke, og ligger like ved kirken. Prestegården er fra 1700-tallet og fredet ved vedtak ved kulturminneloven. Bygningene består av én hovedbygning og to fløyer, hvorav den ene (østfløyen) er tilknyttet hovedbygningen. Vestfløyen var også opprinnelig slik, men ble flyttet i 1806. Gården har fortsatt gårdsdrift, og drives som et forpakningsbruk.

I overgangen mars/april 1716 ble prestegården brukt som hovedkvarter for svenske styrker under ledelse av generallöjtnant von Aschenberg.

Hagen til prestegården er en barokkhage, grunnlagt etter krigen i 1716 av presten Andreas Weideman.

## Referanser


## Litteratur
* 
* 

## Eksterne lenker
*
*
Frida Maanum

**Frida Leonhardsen Maanum** (født 1999) er en norsk fotballspiller som spiller for Arsenal og det norske landslaget.

## Klubbkarriere

### Lyn (2014–2016)
Maanum spilte ungdomsfotball for både Bærumsløkka, Stabæk og etter hvert Lyn. Hun var en del av et meget bra aldersbestemt lag i Lyn, sammen med blant andre Heidi Ellingsen og Andrea Willmann. Laget vant både Dana Cup og Norway Cup i 2014. Høsten 2014 debuterte hun for Lyns A-lag i 1. divisjon. Som 16-åring var hun i 2015 på et treningsopphold i den tyske storklubben VfL Wolfsburg, hvor hun fikk svært gode tilbakemeldinger.

### Stabæk (2017)
Vinteren 2017 gikk hun til Stabæk i Toppserien. Hun spilte alle kampene for Stabæk i vårsesongen, før det i august ble kjent at hun meldte overgang til svenske Linköpings FC etter bare en halv sesong i Stabæk.

### Linköping (2017–2021)
I sin første sesong i Linköping var hun med å ta seriemesterskapet i Damallsvenskan. Hun ble en sentral spiller i den svenske toppklubben, og før 2021-sesongen ble hun i en alder av 21 år utnevnt til lagets kaptein. Da lokalavisen *Corren* i mai 2021 kåret de 30 beste spillerne i Linköping gjennom tidene, plasserte de Maanum på en 14. plass.

### Arsenal (2021–)
27. juli 2021 ble det kjent at hun hadde signert for Arsenal i FA Women’s Super League. Hun etablerte seg raskt i førsteelleveren til sin nye klubb, og Arsenal-trener Jonas Eidevall uttalte «Jeg visste hun var bra, men hun var bedre enn jeg hadde forventet.» 5. oktober 2021 scoret hun sitt første mål for Arsenal i en Champions League-kamp mot Barcelona. Til tross for en meget bra start i sin nye klubb, ble det vesentlig mindre spilletid den påfølgende våren. Hun ble likevel nominert som årets unge spiller i Women’s Super League 2021/22.

I 2022/23-sesongen ble hun Arsenals toppscorer i Women’s Super League med syv mål, og i Champions League med fem mål sammen med Stina Blackstenius. Hun ble nominert til årets spiller i WSL, og kåret til årets spiller i Arsenal av supporterklubben. Hun ble kåret til årets spiller i 2023 av FSA, foreningen for fotballsupportere i England.

## Landslagskarriere

Maanum har landskamper for J16, J17, J19, U23 og det norske A-landslaget.

17 år gammel ble hun tatt ut i troppen til EM i Nederland 2017. På dette tidspunktet hadde hun kun spilt 10 kamper på øverste nivå i Norge. Hun debuterte på A-landslaget 11. juli 2017, da hun startet generalprøven før EM mot Frankrike. Under en uke senere på sin egen 18-årsdag, 16. juli 2017, startet hun Norges åpningskamp under EM mot vertslandet Nederland.

Hun var også i Norges tropp til VM i Frankrike 2019, EM i England 2022, VM i Australia og New Zealand 2023 og EM 2025 i Sveits.

## Meritter

### Med Linköping
* Damallsvenskan: 2017

### Med Norge
* Algarve Cup: 2019

### Med Arsenal

* UEFA Women's Champions League: 2025

## Referanser


## Eksterne lenker
*
Johannes Bergh (1837–1906)

**Johannes Bergh** (født 18. februar 1837, død 8. mars 1906) var en norsk advokat. Han var regjeringsadvokat fra 1893 til 1904.

## Karriere
Høyesterettsadvokat Johannes Bergh (1837-1906) etablerte advokatpraksis i Kristiania i 1862, samme år som han fikk møterett for Høyesterett . Han jobbet som advokat hele sitt liv, og var blant annet forsvarer for statsministerne Christian Selmer og Otto Richard Kierulf i riksrettssaken 1883-84. Han satt i Kristiania representantskap fra 1879 til 1886, og var også medlem i kommisjonen som var satt ned for å utarbeide en plan for landets jernbaneutbygging. Fra 1893 til 1904 var han regjeringsadvokat.

## Annet
Bergh hadde sterk interesse for rettsvitenskapen, og utga en rekke teoretiske arbeider. Han ble utnevnt til ridder av St. Olavs Orden i 1890, og i 1894 ble han kommandør av 2. klasse. Samme år ble han også utnevnt til æresdoktor ved Københavns universitet (*Danish Theses for the Doctorate and Commemorative Publications of the University of Copenhagen 1836-1926, Copenhagen & London 1929*).

Han var gift med Anne Johanne Borchgrevink, og de fikk ti barn, deriblant Henrik Bergh, som ble høyesterettsadvokat, skuespilleren Haakon Ludvig Bergh og høyesterettsadvokat Johannes Bergh.

## Referanser


## Eksterne lenker
* Bok om Johannes Bergh utgitt på 100-årsdagen for hans fødsel
Gymnopsyra

* Se Systematisk inndeling

***Gymnopsyra*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Nokså små, avlange, blanke, mørkbrune trebukker. Oversiden er tett punktert. Antennene er tynne og omtrent så lange som kroppen, noen av leddene med en pigg ytterst. Pronotum er rundet, dekkvingene jevnbrede. Beina er middels lange.

## Levevis
Larvene lever i kvister av løvtrær.

## Utbredelse
Arten lever i det sørvestlige USA (Texas, Arizona, New Mexico) og det nordlige Mexico (Jalisco).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Elaphidiini J. Thomson, 1864 
******** Slekten *Gymnopsyra* Linsley, 1937
********* *[[Gymnopsyra aspera]]* Knull, 1962
********* *[[Gymnopsyra bupalpa]]* Chemsak, 1991
********* *[[Gymnopsyra chemsaki]]* Linsley, 1963
********* *[[Gymnopsyra magnipunctata]]* (Knull, 1934)

## Kilder
* Liste over slektene
* Katalog med utbredelsesdata, amerikanske arter 

## Eksterne lenker
* Bildegalleri 
* 
*
Romulus (bille)

* Se Systematisk inndeling

***Romulus*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En ganske stor (ca. 30 millimeter), kraftig, brunsvart trebukk. Antennene er ganske tynne, noe kortere enn kroppen hos hunnen og betydelig lengre enn kroppen hos hannen. Pronotum er rundet, bredere enn langt og ganske blankt. Dekkvingene er ganske lite avsmalnende bakover. Beina er ganske korte.

## Levevis
Larvene lever i kvister av løvtrær. Arten forekommer på buskmark, de voksne er aktive i juni og juli.

## Utbredelse
Arten er bare kjent fra Florida. Den ble opprinnelig beskrevet fra fire eksemplarer, disse var lenge de eneste kjente, men arten ble "gjenoppdaget" i 1991 

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Elaphidiini J. Thomson, 1864 
******** Slekten *Romulus* Knull, 1948
********* *[[Romulus globosus]]* Knull, 1948

## Referanser


## Kilder
* Nettside om arten
* Liste over slektene
* Katalog med utbredelsesdata, amerikanske arter

## Eksterne lenker
* Bildegalleri
* 
*
Opsund

**Opsund** er en bydel i Sarpsborg. Opsund ble oppført i 1920–1940 for å skaffe boliger for å rekruttere arbeidere til Borregaard. Sammen med boliger ble det anlagt torg, skole, forsamlingshus, idrettsplass, en golfbane og en kolonihage.

Bydelen ligger på Tunøya, og avgrenses av Glengshølen i vest, Glomma i nord og øst og Sarpsborg sentrum i sørvest. Sentrum og Opsund ligger på hver sin side av jernbanen og Sarpsborg stasjon. På andre siden av Glomma ligger Hafslundsøy, og i 2017 ble en gangbro mellom Krabbens brygge på Opsund og Bruveien på Hafslundsøy ferdigstilt.

## Referanser


## Eksterne lenker
*
Kvernes prestegård

**Kvernes prestegård** (gnr. 22) ligger nordøst for Kvernes kirke og Kvernes stavkirke. Kirkene er oppført på prestegårdens grunn, og prestegården har gitt navn til bygda og sognet.

Hovedbygningen ble oppført i 1908–10. Det er en toetasjers bygning med valmtak og liggende panel. Borgstuen er oppført rundt 1840. Det er et laftebygg i to etasjer med skifertekket saltak og stående panel. Et naust med torvtak er oppført i 1790. Borgstuen og naustet er fredet.

Litt lenger sør er forpakterbolig, driftsbygning og uthus fra begynnelsen av 1960-årene.

## Referanser


## Eksterne lenker
* Kvernes prestebolig hos Opplysningsvesenets fond
*
Toril Charlotte Ulleberg Reynolds

**Toril Charlotte Ulleberg Reynolds** (født 26. mars 1987) er en norsk politiker (FrP). Hun er statssekretær for olje- og energiminister Kjell-Børge Freiberg (i permisjon fra stillingen 1. oktober 2017 til 4. oktober 2018). 

Hun har studert juss ved Universitetet i Oslo fra 2008 til 2013. 

## Referanser


## Eksterne lenker
*
Hemilissopsis

* Se Systematisk inndeling

***Hemilissopsis*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, avlange, brunrøde eller mørkbrune trebukker. Antennene er omtrent så lange som kroppen, pronotum rundet, dekkvingene jevnbrede med en liten tann i spissen. Dekkvingene er mørkbrune med en smal, lys tverrstripe eller brunrøde med svarte tegninger. Beina er forholdsvis korte med kraftig fortykkede lår.

## Levevis
Larvene lever i død ved, mest av løvtrær.

## Utbredelse
Artene er utbredt i Costa Rica, Panama, Fransk Guyana, Brasil og Ecuador.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Elaphidiini J. Thomson, 1864 
******** Slekten *Hemilissopsis* Lane, 1959
********* *[[Hemilissopsis clenchi]]* Lane, 1959
********* *[[Hemilissopsis fernandezae]]* Hovore & Chemsak, 2006

## Kilder
* Liste over slektene
* Katalog med utbredelsesdata, amerikanske arter 

## Eksterne lenker
* Bildegalleri 
* 
*
Pseudomallocera

* Se Systematisk inndeling

***Pseudomallocera*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsttor, spinkel, lysbrun trebukk. Antennene er tynne og kortere enn kroppen. Pronotum er tønneformet med en liten knøl på hver side. Dekkvingene er noe innsmalnet i midten (litt timeglassformede), lysbrune med en svart tegning som danner en omvendt V. Beina er mørke, lange og tynne.

## Levevis
Larvene lever i død ved, mest av løvtrær.

## Utbredelse
Arten er utbredt i Brasil (Espirito Santo, Minas Gerais).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Elaphidiini J. Thomson, 1864 
******** Slekten *Pseudomallocera* Zajciw, 1961
********* *[[Pseudomallocera auriflua]]* (Klug, 1825)

## Kilder
* Liste over slektene
* Katalog med utbredelsesdata, amerikanske arter 

## Eksterne lenker
* Bildegalleri 
* 
*
Morten Bakke

**Morten Bakke** er navnet til flere personer:

* Morten Bakke (fotballspiller), (født 1968) fotballkeeper
* Morten Bakke (politiker) (født 1973) høyrepolitiker
Ørskog prestegård

**Ørskog prestegård** ligger et par hundre meter øst for Ørskog kirke, på nordsiden av Prestegardsvegen.

Tre bygninger på tunet er fredet: hovedbygningen (opprinnelig fra begynnelsen eller midten av 1800-tallet, restaurert 1926 etter planer av Ole Landmark), forpakterboligen (fra sent 1800-tall) og stabburet (fra sent 1800-tall).

## Eksterne lenker
* Ørskog prestebustad, Sjøholt  hos Opplysningsvesenets fond
*
Micropsyrassa

* Se Systematisk inndeling

***Micropsyrassa*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Ganske små, avlange, blankt gulbrune eller rødbrune trebukker. Dekkvingene kan være delvis svarte. Antennene er tynne og lengre enn kroppen, pronotum tønneformet, betydelig smalere enn dekkvingene, som er litt rundede. Beina er middels lange, med noe klubbeformede lår.

## Levevis
Larvene lever i død ved, mest av løvtrær.

## Utbredelse
Artene er kjent fra Mexico i nord til Bolivia og det sørlige Brasil i sør.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Elaphidiini J. Thomson, 1864 
******** Slekten *Micropsyrassa* Linsley, 1961
********* *[[Micropsyrassa bimaculata]]* (Bates, 1872)
********* *[[Micropsyrassa doyeni]]* Chemsak & Giesbert, 1986
********* *[[Micropsyrassa glabrata]]* Martins & Chemsak, 1966
********* *[[Micropsyrassa meridionalis]]* Martins, 1974
********* *[[Micropsyrassa minima]]* Martins & Chemsak, 1966
********* *[[Micropsyrassa nitida]]* Martins & Chemsak, 1966
********* *[[Micropsyrassa opaca]]* Martins & Chemsak, 1966
********* *[[Micropsyrassa pilosella]]* (Bates, 1892)
********* *[[Micropsyrassa reticulata]]* Martins & Chemsak, 1966
********* *[[Micropsyrassa stellata]]* Martins & Chemsak, 1966

## Kilder
* Liste over slektene
* Katalog med utbredelsesdata, amerikanske arter 

## Eksterne lenker
* Bildegalleri 
* 
*
Herman Løvenskiold (1869–1927)

**Herman Løvenskiold** (1869–1927) var en norsk seiler, offiser og politiker. Han representerte Høyre på Stortinget fra 1922 til 1927.

Herman Løvenskiold kom fra Kristiania, og tok studenteksamen ved Aars og Voss' skole i 1887.  Han ble offiser i 1890. Fra 1895 var han knyttet til generalstaben, først som aspirant, fra 1900 som kaptein. Gift var han med Anette Gjertsen (1871-1940), datter av skolebestyrer Fredrik Gjertsen (1831-1904) og Augusta Egeberg (1838-1916).  I 1907 overtok han farens storgård Rafnes i Bamble. I september 1914 ble han utnevnt til bataljonssjef og samtidig forfremmet til major. Fra 1. januar 1918 var han nestsjef ved Telemarkens infanteriregiment nr 3, med rang av oberstløytnant.

Han var seiler, og aktiv i styret i Kongelig norsk Yachtclub og Kongelig Norsk Seilforening. Løvenskiold var mye benyttet som dommer i regattaer, både i Norge og utenlands.

Løvenskiold var formannskapsmedlem i Bamble herred fra 1910 til han døde, og i perioden 1919-22 var han ordfører. Fra 1914 var han styremedlem i Langesundsfjordens Kraftselskap.

Høsten 1921 ble Løvenskiold valgt til stortingsrepresentant fra valgkretsen Telemark, og han ble gjenvalgt i 1924. På Stortinget var Høyre-mannen medlem i sosialkomiteen 1922–1924, formann i militærkomiteen 1925–1926 og medlem i utenriks- og konstitusjonskomiteen 1927. Den 1. februar 1927, da Stortinget debatterte den nye Forsvarsordningen, ble Løvenskiold rammet av en hjerneblødning. Han døde dagen etter.

## Referanser


## Kilder
*Herman Løvenskiold  hos Norsk senter for forskningsdata
* Nekrolog skrevet av Halfdan Hansen, *Aftenposten* 4. februar 1927.

## Eksterne lenker
*
Lardal prestegård

**Lardal prestegård** er rundt 300 meter sørøst for Svarstad kirke. Prestegården har i likhet med kirken røtter tilbake til middelalderen. Dagens hovedbygning sies å være fra rundt 1800. Det er et laftebygg i to etasjer, og den fikk den nåværende fasaden i 1829. I tillegg finnes et hagehus som skal være oppført en gang i perioden 1815–1827. Begge byggene ble fredet i 1991.

## Eksterne lenker
* Lardal prestebolig  hos Allstad
*
Lil Pump

**Gazzy Garcia** (født 17. august 2000 i Miami i Florida), kjent under pseudonymet **Lil Pump**, er en amerikansk rapper. Han er mest kjent for sangen «Gucci Gang», som oppnådde en tredjeplass på den amerikanske hitlisten ''Billboard ''Hot 100. Også singler som «Esskeetit», «D Rose», «I Love It» (med Kanye West) og «Boss» har oppnådd gode plasseringer. Låten «Gucci Gang» har solgt til platina. Han lanserte sitt debut-studioalbum *Lil Pump* den 6. oktober 2017.

## Bakgrunn
Da Gazzy Garcia var tretten år gammel ble han kjent med Omar Pineiro, bedre kjent som Smokepurpp. Han har også blitt omtalt med kallenavnet «Slim Jesus», men har gitt streng beskjed til fansen om at han ikke liker dette. De to samarbeidet senere med musikken. Garcia og Pineiro ble begge utvist fra flere lokale skoler, og Garcia begynte derfor på en alternativ skole, men ble utvist i tiende klasse for å drive ugagn.

## Diskografi
### Studioalbum
* *[[Lil Pump (album)|Lil Pump]]* (2017)
* *[[Harverd Dropout]]* (2019)

## Referanser


## Eksterne lenker
* 
* 
* 
*
Herman Løvenskiold (1822–1910)

**Herman Løvenskiold** (født 27. februar 1822, død 24. januar 1910) var en norsk jurist og godseier.

Løvenskiold ble student i 1840. Etter fullført juridisk embedseksamen gikk han inn i Postverkets tjeneste, og gikk dermed i faren Fritz Løvenskiolds fotspor. Han overtok familiens storgård Rafnes på 1850-tallet.

Han var far til Herman Løvenskiold (1869–1927).

## Referanser
Herman Løvenskiold

**Herman Løvenskiold** er navnet til flere personer:

* Herman Løvenskiold (1701–1759), godseier og jernverkseier
* Herman Løvenskiold (1777–1843), offiser og kammerherre
* Herman Løvenskiold (amtmann) (1783–1825), amtmann
* Herman Severin Løvenskiold (1815–1870), komponist
* Herman Severin Løvenskiold (hoffsjef) (1838–1910), offiser og hoffsjef
* Herman Løvenskiold (1822–1910), jurist og godseier
* Herman Løvenskiold (1869–1927), godseier og politiker
* Herman L. Løvenskiold (1897–1982), heraldiker
Tyskland under VM i friidrett 1999

**[[Tyskland]]** deltok i VM i friidrett 1999 (utendørs) fra 20. august til 29. august 1999 i Sevilla i Spania.

## Medaljevinnere (ufullstendig)

## Eksterne lenker
* Resultater tresteg menn
* Offisielle mesterskapssider fra IAAF
Ravneberget

**Ravneberget** kan vise til

*Ravneberget (Færder), ås i Færder kommune
*Ravneberget (Fredrikstad), ås i Fredrikstad kommune
*Ravneberget (Kvænangen), fjell i Kvænangen kommune
*Ravneberget (Halden), ås og forsvarsanlegg i Halden kommune
*Ravneberget fort, tidligere festningsverk i Sarpsborg kommune
*Ravneberget fengsel, kvinnefengsel i Sarpsborg kommune
Simona Szarková

**Simona Szarková** (2. januar 1992 i Nové Zámky) er en slovakisk håndballspiller som spiller for  og det slovakiske landslaget.

## Karriere
### Klubb
Szarková meldte i 2018 overgang fra den tsjekkiske klubben Baník Most til den norske klubben .

### Landslag
Szarková var en del av det det slovakiske landslaget som spilte Håndball-EM 2014.

## Referanser


## Eksterne lenker
*
Aetheibidion

* Se Systematisk inndeling

***Aetheibidion*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En nokså liten, avlang, blankt rødbrun trebukk. Kroppen er sparsomt kledt med oppstående, lyse hår. Antennene er omtrent så lange som kroppen. Hodet har nokså store fasettøyne og er noe bredere enn pronotum. Pronotum er litt tønneformet, betydelig lengre enn bredt, dekkvingene jevnbrede. Beina er forholdsvis korte med fortykkede lår.

## Levevis
Larvene lever i kvister av løvtrær.

## Utbredelse
Arten er kjent fra Bolivia, Paraguay og Argentina.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Elaphidiini J. Thomson, 1864 
******** Slekten *Aetheibidion* Martins, 1968
********* *[[Aetheibidion hirtellum]]* (Gounelle, 1913)

## Kilder
* Liste over slektene
* Katalog med utbredelsesdata, amerikanske arter 

## Eksterne lenker
* Bildegalleri 
* 
*
Product Red

**Product Red** er et lisensiert varemerke som har til formål å engasjere privat sektor i å øke oppmerksomheten og innsamling av penger for å bekjempe HIV/AIDS i afrikanske land. Det er lisensiert til samarbeidspartnere som Nike, American Express, Apple, The Coca-Cola Company, Starbucks, Converse, Electronic Arts, Buckaroo, Penguin Classics, Gap, Armani, Hallmark, SAP og Beats Electronics.

Konseptet ble grunnlagt i 2006 av musikeren Bono sammen med Bobby Shriver i ONE Campaign og Debt, AIDS, Trade, Africa (DATA). The Global Fund to Fight AIDS, Tuberculosis and Malaria er mottaker av inntekter fra Product Red.

## Eksempler på Product Red-produkter

Apple iPod nano 2G Product Red-2007-07-15.jpg|En iPod fra Apple
IPhone 11 Product RED.jpg|En iPhone 11 fra Apple
Motorola SLVR red flickr 255478814.jpg|En mobiltelefon fra Motorola


## Referanser


## Eksterne lenker
*
Minipsyrassa

* Se Systematisk inndeling

***Minipsyrassa*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Ganske små, avlange, blankt rødbrune trebukker. Dekkvingene kan være delvis svarte. Antennene er tynne og litt lengre enn kroppen, pronotum nær sylindrisk (litt bredere foran enn bak), betydelig smalere enn dekkvingene, som er jevnbrede. Beina er middels lange, med noe klubbeformede lår.

## Levevis
Larvene lever i død ved, mest av løvtrær.

## Utbredelse
Artene er kjent fra Bolivia og Brasil.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Elaphidiini J. Thomson, 1864 
******** Slekten *Minipsyrassa* Martins, 1974
********* *[[Minipsyrassa bicolor]]* Martins, 1974
********* *[[Minipsyrassa guanabarina]]* Martins & Napp, 1992

## Kilder
* Liste over slektene
* Katalog med utbredelsesdata, amerikanske arter 

## Eksterne lenker
* Bildegalleri 
* 
*
Clausirion

* Se Systematisk inndeling

***Clausirion*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, avlange, blanke trebukker, enten brunrøde eller svarte med rødt pronotum. Antennene er omtrent så lange som kroppen hos hunnene, betydelig lengre hos hannene. Pronotum er tønneformet, omtrent så langt som bredt. Dekkvingene er avsmalnende bakover og ender i en skarp tann. Beina er slanke.

## Levevis
Larvene lever i død ved, mest av løvtrær.

## Utbredelse
Slekten utbredt i Fransk Guyana, Guyana, Brasil og Bolivia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Elaphidiini J. Thomson, 1864 
******** Slekten *Clausirion* Martins & Napp, 1984
********* *[[Clausirion bicolor]]* Galileo & Martins, 2000
********* *[[Clausirion comptum]]* Martins & Napp, 1984

## Kilder
* Liste over slektene
* Katalog med utbredelsesdata, amerikanske arter 

## Eksterne lenker
* Bildegalleri 
* 
*
The Resurrection

***The Resurrection*** er et konsertalbum med Ike Turner som ble gitt ut i 2003. Albumet er spilt inn på Montreux Jazz Festival.

## Sporliste

# «(Back At The) Chicken Shack» (McKinley Morganfield) - 1.25
# «Baby's Got It» (Ike Turner) - 3.40
# «Sweet Black Angel» (Robert Nighthawk) - 6.08
# «Ike's Theme» (Ike Turner) - 1.47
# «You Can't Winnum All» (Ike Turner) - 5.09
# «Ike's Boogie Woogie» (Ike Turner) - 2.03
# «Catfish Blues» (Robert Peteway) - 5.29
# «Mercy Mercy Mercy» (Joe Zawinul) - 5.41
# «Johnny B. Goode» (Charles Berry) - 3.54
# «Only Women Bleed» (Alice Cooper) - 4.41
# «Nutbush City Limits» (Tina Turner) 2:53 
# «I've Been Loving You Too Long» (Otis Redding og Jerry Butler) - 5.45
# «Proud Mary» (John Fogerty) - 9.10

## Referanser
Pishva (fylke)

**Pishva** (persisk: شهرستان پیشوا‎) er et fylke i provinsen Teheran i Iran. Hovedstaden i fylket er Pishva. Før 2010 var Pishva en del av fylket Varamin. Ved folketellingen i 2006 var fylkets befolkning på 69 995, i 17 288 familier. Fylket er delt inn i to distrikter: det sentrale distriktet og Jalilabad-distriktet. Fylket har en by: Pishva.
## Referanser
Johann Mohr (kunstner)

**Johann Georg Paul Mohr** (født 1808 i Bordesholm i hertugdømmet Holstein, død 7. september 1843) var en dansk-tysk landskapsmaler.

Han ble i sin ungdom utdannet til dekorasjonsmaler i Hamburg, studerte senere landskapsmaleri i Dresden og München og dro deretter til København hvor han var elev ved akademiet til 1836. Heretter levde han vekselvis i München og i København.

Sine motiver hentet han dels fra Danmark og Holsten, dels fra Sydtyskland, Tyrol og Norge.

## Referanser
Bergh og Lous

**Bergh og Lous** var et norsk advokatfirma.

Høyesterettsadvokat Johannes Bergh (1837-1906) etablerte advokatpraksis i Kristiania i 1862. I 1870 ansatte han Karl Lous (1847-1928) som advokatfullmektig, og i 1874 inngikk de to kompaniskap under firmanavnet **Bergh & Lous**.

Firmaet ble videreført av stifternes sønner og sønnesønner frem til 1953, men firmanavnet skiftet da mellom **Bergh & Lous** og **Lous & Bergh**, alt etter hvem som for tiden var eldste kompanjong. I 1954 gikk Georg Lous (f. 1916) i kompaniskap med Christian Butenschøn Stoud Platou (f. 1924), sønn av Eilif Platou. Firmaet ble organisert som kontorfellesskap frem til 1990, da firmanavnet ble endret til *Høyesterettsadvokatene Lous, Hagemann, Arff-Pettersen og Løken*.

Fra 1893-1917 var firmaets prinsipal utnevnt som regjeringsadvokaten, og firmaet hadde av den grunn mange saker for NSB og Norges Vassdrags- og Elektrisitetsvesen. Disse fagfeltene ble videreført av firmaet også etter 1917. Firmaet er spesielt kjent for innsatsen innenfor reguleringsskjønn, kraftutbyggingsskjønn og ekspropriasjonssaker for Vassdragsvesenet, og bidro dermed på et viktig område av samfunnsutviklingen i første del av 1900-tallet.

## Referanser
Viet uten prest

***Viet uten Prest*** (originaltittel: *Lying Lips*) er en amerikansk spillefilm fra 1921 regissert av John Griffith Wray og produsert av Thomas H. Ince, med Florence Vidor og House Peters i hovedrollene.

## Handling
Historien følger en bortskjemt velstående ung kvinne fra England, og hun møter en fantastisk ung mann - som er veldig fattig.

Den unge kvinnen må derfor bestemme seg for om hun skal velge kjærlighet, eller penger og velstand.

## Medvirkende
* House Peters: Blair Cornwall
* Florence Vidor: Nancy Abbott
* Joseph Kilgour: William Chase
* Margaret Livingston: Lelia Dodson
* Margaret Campbell: Mrs. Abbott
* Edith Yorke: Mrs. Prospect
* Calvert Carter: Horace Prospect
* Emmett King (come Emmett C. King): John Warren

## Referanser


## Eksterne lenker
*